Twee erg beseer in gru-botsing | Maroela Media
Twee erg beseer in gru-botsing
Twee mense is ernstig beseer toe 'n minibus-taxi Donderdagmiddag met twee motors gebots en agter in 'n vragmotor vasgery het.
Chris Botha, woordvoerder van Netcare 911, het gesê die ongeluk het omstreeks 16:30 op die R33 in Copesville naby Pietermaritzburg gebeur.
Botha het gesê die presiese oorsaak van die ongeluk is nog nie duidelik nie, maar volgens ooggetuies het die taxi twee motors wat agter mekaar gery het, probeer verbysteek. "Die taxi het eers teen albei dié motors gebots voordat dit agter teen 'n vragmotor vasgery het," het Botha gesê.
Volgens Botha is verskeie ambulansdienste na die toneel ontbied en het paramedici gevind dat die bestuurder en die passasier van die taxi albei in die wrak vasgekeer was. "Albei mans, asook 'n derde persoon, het ernstige beserings opgedoen. Vier ander mense het geringe beserings opgedoen," het hy gesê.
Die beseerdes is op die toneel gestabiliseer voordat hulle na verskillende hospitale geneem is.
Sakeforum sal Nkandla-geld terugbetaal
Hiep-hiep hoera! Maroela Media is vyf jaar oud
Die taxi's ry te vinnig en kom nie verkeersreëls na nie .Die staat moer 'n opleidingsentrum begin vir taxibestuurders waarna hulle 'n spesiale permit uitreik word om passasiers veilig te vervoer.
geen padreels mos vir taxi's nie pad behoord aan hulle…
Wat ek lees is heel normaal vir 'n taxi. Altyd haastig terwyl die verstand by die huis gelos is.
Tog is daar ander wat ook so voortfoeter op die pad.
Dit wys jou die taxis is n gevaar op die pad .
Daar is 'n seker sin van regverdigheid daarin dat die roekelose taxibestuurder een van die persone is wat ernstig beseer is. Dis immers hy wat vir die ongeluk verantwoordelik is. Ek is jammer vir die ander persone wat ook seer gekry het as gevolg van die bestuurder se verkeerde besluit.